pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รัฐบาลห่วงใย ปชช. ขอความร่วมมือร่วมสังเกตความมั่นคงแข็งแรงเครื่องเล่นสวนสนุกช่วงลอยกระทง ให้ความร่วมมือปฏิบัติตามคำแนะนำของผู้ควบคุม หรือป้ายเตือนต่าง ๆ
วันอาทิตย์ที่ 26 พฤศจิกายน 2566
26/11/2566
รัฐบาลห่วงใย ปชช. ขอความร่วมมือร่วมสังเกตความมั่นคงแข็งแรงเครื่องเล่นสวนสนุกช่วงลอยกระทง ให้ความร่วมมือปฏิบัติตามคําแนะนําของผู้ควบคุม หรือป้ายเตือนต่าง ๆ
รัฐบาลห่วงใย ปชช. ขอความร่วมมือร่วมสังเกตความมั่นคงแข็งแรงเครื่องเล่นสวนสนุกช่วงลอยกระทง ให้ความร่วมมือปฏิบัติตามคําแนะนําของผู้ควบคุม หรือป้ายเตือนต่าง ๆ หากพบเห็นความชํารุดบกพร่องขอให้แจ้งเจ้าหน้าที่ผู้รับผิดชอบทันที
วันนี้ (26 พ.ย 66) นายคารม พลพรกลาง รองโฆษกประจําสํานักนายกรัฐมนตรี เปิดเผยว่า รัฐบาลห่วงใยประชาชน โดยเฉพาะเด็กและเยาวชนในช่วงเทศกาลต่าง ๆ ที่เล่นเครื่องเล่นต่าง ๆ มากมายภายในงาน และมักจะเกิดอุบัติเหตุขึ้น นายอนุทิน ชาญวีรกูล มอบหมายกรมโยธาธิการและผังเมือง กระทรวงมหาดไทย ลงพื้นที่ตรวจสอบเครื่องเล่น ป้องกันการเกิดอุบัติเหตุและเพื่อความปลอดภัยในชีวิต ช่วงเทศกาลลอยกระทง ประจําปี 2566
นายคารม กล่าวว่า ถึงแม้จะมีการตรวจสอบอย่างต่อเนื่อง แต่ยังมีเครื่องเล่นอีกจํานวนหนึ่ง ที่มีการแอบเปิดให้บริการ ขอเน้นย้ําให้พี่น้องประชาชนร่วมสังเกตความมั่นคงแข็งแรง และให้ความร่วมมือปฏิบัติตามคําแนะนําของผู้ควบคุม หรือป้ายเตือนต่างๆ หากพบเห็นความชํารุดบกพร่องขอให้แจ้งเจ้าหน้าที่ผู้รับผิดชอบทันที
“สําหรับมาตรการความปลอดภัยสําหรับผู้ใช้เครื่องเล่นตามกฎกระทรวงว่าด้วยการควบคุมเครื่องเล่น พ.ศ. 2558 และที่แก้ไขเพิ่มเติม (ฉบับที่ 2) พ.ศ. 2564 มีดังนี้
1. มีระบบความปลอดภัยของเครื่องเล่นตามที่กําหนดไว้ในคู่มือการติดตั้งเครื่องเล่นของผู้ผลิตเครื่องเล่น 2. มีป้ายหรือข้อความแสดงชื่อผู้ควบคุมเครื่องเล่นในบริเวณที่ผู้เล่นเครื่องเล่นเห็นได้ชัด 3. มีป้ายบอกวิธีใช้หรือคําแนะนําในการใช้หรือข้อห้ามหรือเครื่องหมายเตือนในบริเวณที่พวกเครื่องเล่นเห็นได้ชัด 4. มีราวหรือรั้วกั้นเพื่อมิให้ผู้ที่จะเข้าใช้เครื่องเล่นหรือบุคคลในบริเวณนั้นได้รับอันตรายในขณะที่เครื่องเล่นกําลังทํางานอยู่ 5. มีป้ายระบุจํานวนคนที่สามารถใช้เครื่องเล่นในแต่ละครั้งในบริเวณที่ผู้เล่นเครื่องเล่นเห็นได้ชัด 6. มีเส้นทางหนีไฟกว้างไม่น้อยกว่า 0.90 เมตร และมีระบบไฟฟ้าแสงสว่างสํารองฉุกเฉินตลอดเส้นทางหนีไฟ 7. มีระบบความปลอดภัยทางไฟฟ้าในการป้องกันกระแสเกินการป้องกันกระแสรั่วลงดินสําหรับบุคคลการต่อลงดินรวมถึงการเลือกชนิดและขนาดของสายไฟฟ้าและการเดินสายไฟฟ้าต้องเป็นสายหุ้มฉนวน และ 8. เขตที่ดินที่เป็นที่ตั้งของเครื่องเล่นที่อยู่ภายนอกอาคารต้องมีความกว้างของทางเข้าออกที่เชื่อมกับถนนสารารณะไม่น้อยกว่า 6 เมตร และมีระยะห่างกันไม่น้อยกว่า 4 เมตร” นายคารม กล่าว
รัฐบาลไทย-ข่าวทำเนียบรัฐบาล-รัฐบาลเผยความสำเร็จ ธ.ค.นี้เดินหน้าส่งสินค้าเกษตรจากไทยไปจีนผ่านระบบราง ตั้งเป้ายกระดับรายได้ให้เกษตรกรไทย ควบคู่เศรษฐกิจของประเทศให้ดีขึ้น
วันอาทิตย์ที่ 26 พฤศจิกายน 2566
26/11/2566
รัฐบาลเผยความสําเร็จ ธ.ค.นี้เดินหน้าส่งสินค้าเกษตรจากไทยไปจีนผ่านระบบราง ตั้งเป้ายกระดับรายได้ให้เกษตรกรไทย ควบคู่เศรษฐกิจของประเทศให้ดีขึ้น
รัฐบาลเผยความสําเร็จ ธ.ค.นี้เดินหน้าส่งสินค้าเกษตรจากไทยไปจีนผ่านระบบราง ตั้งเป้ายกระดับรายได้ให้เกษตรกรไทย ควบคู่เศรษฐกิจของประเทศให้ดีขึ้น
วันนี้ (26 พ.ย. 66) น.ส.เกณิกา อุ่นจิตร์ รองโฆษกประจําสํานักนายกรัฐมนตรี กล่าวถึง นโยบายการทูตเศรษฐกิจเชิงรุก ของนายเศรษฐา ทวีสิน นายกรัฐมนตรี กําลังเดินหน้าอย่างเป็นรูปธรรมจากการทํางานเชิงบูรณาการของกระทรวงเกษตรและสหกรณ์ กระทรวงพาณิชย์ กระทรวงการต่างประเทศ และผู้แทนการค้าไทย รวมถึงหน่วยงานรัฐวิสาหกิจและภาคเอกชน อย่าง องค์การตลาดเพื่อเกษตรกร (อ.ต.ก.) และ บริษัท ปตท. จํากัด (มหาชน) ที่กําลังเดินหน้าในเรื่องของการขนส่งสินค้าเกษตรทางราง จากไทย ลาว เข้าจีน และต่อไปยังยุโรป มุ่งสร้างเครือข่ายด้านโลจิสติกส์ที่เชื่อมโยงเศรษฐกิจระหว่างประเทศ เพื่อส่งเสริมให้สินค้าเกษตรของไทยสามารถเข้าสู่ตลาดการค้าต่างประเทศ
น.ส.เกณิกา กล่าวต่อว่า ถือว่าเป็นเรื่องน่ายินดีที่ศักยภาพของทั้ง 2 องค์กรอย่าง อ.ต.ก.และ บริษัท ปตท.เข้ามาสนับสนุนการขยายตลาดส่งออกสินค้าเกษตรและสินค้าอุปโภคบริโภคของไทย ผ่านระบบขนส่งทางรางไปยังประเทศเป้าหมายในครั้งนี้ เพราะประเทศจีนถือเป็นประเทศที่มีการนําเข้าสินค้าเกษตรที่ใหญ่ที่สุดในโลก โดยเฉพาะผลไม้ไทย อาทิ ทุเรียน กล้วยไข่ มังคุด และส้มโอ ซึ่งมีปริมาณการนําเข้าไม่น้อยกว่า 20,000 ตัน/ปี ซึ่งที่ผ่านมา จีนมีความต้องการที่จะซื้อสินค้าเกษตรของไทยมากกว่านี้ แต่ประเทศไทยมีข้อจํากัดในหลายๆด้าน ความร่วมมือที่เกิดขึ้นจะทําให้อํานวยความสะดวกต่อการส่งออกให้ง่ายขึ้น
“เป้าหมายของรัฐบาลก็คือ การขยายตลาดสินค้าเกษตร และยกระดับรายได้ให้พี่น้องเกษตรกรไทย ซึ่งจะส่งผลต่อการยกระดับเศรษฐกิจของประเทศให้ดีขึ้นด้วย ซึ่งสอดคล้องกับนโยบายกระทรวงเกษตรและสหกรณ์ ในการขยายตลาดสินค้าเกษตรในต่างประเทศ โดยในช่วงเดือนธันวาคมนี้ ร.อ.ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ มีกําหนดการเดินทางไปต้อนรับขบวนรถไฟขนส่งสินค้าเกษตร ที่นครเฉิงตู สาธารณรัฐประชาชนจีน”
รัฐบาลไทย-ข่าวทำเนียบรัฐบาล-“ธรรมนัส” เปิดงานวันรวมญาติชาติพันธุ์ชาวเล ครั้งที่ 13 มอบหมายกรมประมงส่งเสริมอาชีพชาวเลในชุมชน เพื่อพัฒนาคุณภาพชีวิตที่ดีและคุ้มครองวิถีชีวิตชาวเลอันดามัน
วันอาทิตย์ที่ 26 พฤศจิกายน 2566
“ธรรมนัส” เปิดงานวันรวมญาติชาติพันธุ์ชาวเล ครั้งที่ 13 มอบหมายกรมประมงส่งเสริมอาชีพชาวเลในชุมชน เพื่อพัฒนาคุณภาพชีวิตที่ดีและคุ้มครองวิถีชีวิตชาวเลอันดามัน
“ธรรมนัส” เปิดงานวันรวมญาติชาติพันธุ์ชาวเล ครั้งที่ 13 มอบหมายกรมประมงส่งเสริมอาชีพชาวเลในชุมชน เพื่อพัฒนาคุณภาพชีวิตที่ดีและคุ้มครองวิถีชีวิตชาวเลอันดามัน
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ และรองประธานคณะกรรมการแก้ไขปัญหาของขบวนการประชาชนเพื่อสังคมที่เป็นธรรม ประธานเปิดงานวันรวมญาติชาติพันธุ์ชาวเลครั้งที่ 13 “โอบกอดฉันไว้จนกว่าจะเจอความยุติธรรม” โดยมีนายอภัย สุทธิสังข์ รองปลัดกระทรวงเกษตรและสหกรณ์ ผู้บริหารกระทรวงเกษตรและสหกรณ์ และหัวหน้าส่วนราชการจังหวัดภูเก็ต เข้าร่วม ณ ชุมชนชาวเลแหลมหลา-หินลูกเดียว ต.ไม้ขาว อ.ถลาง จ.ภูเก็ต สําหรับงานรวมญาติชาติพันธุ์ชาวเลเป็นการรวมตัวกันของพี่น้องชาวเลอันดามันทั้ง 3 ชนเผ่า ประกอบด้วย 1) ชนเผ่ามอแกลน 2) ชนเผ่ามอแกน และ 3) อูรักลาโว้ย ซึ่งกระจายอยู่ใน 5 จังหวัด ได้แก่ ระนอง พังงา ภูเก็ต กระบี่ และสตูล ตามวัตถุประสงค์เพื่อส่งเสริมและคุ้มครองวัฒนธรรมวิถีชีวิตที่มีการสืบทอดกันมาอย่างยาวนานให้คงอยู่ต่อไป พร้อมทั้งเปิดหมุดเขตพื้นที่คุ้มครองทางวัฒนธรรมกลุ่มชาติพันธ์ชาวเลชุมชนหินลูกเดียว ซึ่งเป็นส่วนสําคัญในส่งเสริมสิทธิชุมชนให้มีคุณภาพชีวิตและความมั่นคงในที่อยู่อาศัยที่ดี ทั้งนี้ รมว.ธรรมนัส ได้มอบหมายกรมประมงในการส่งเสริมอาชีพการแปรรูปผลิตภัณฑ์อาหารทะเล เพื่อต่อยอดวิถีชีวิตสู่การเพิ่มพูนรายได้ให้แก่พี่น้องกลุ่มชาวพันธุ์ในชุมชนอย่างยั่งยืน
“ในบทบาทหน้าที่ของรัฐมนตรีว่าการกระทรวงเกษตรและสหกรณ์ และรองประธานคณะกรรมการแก้ไขปัญหาของขบวนการประชาชนเพื่อสังคมที่เป็นธรรม (P-Move) พร้อมขับเคลื่อนนโยบายแบบบูรณาการเพื่อการช่วยเหลือและพัฒนาคุณภาพชีวิตที่ดีของกลุ่มชาติพันธุ์ชาวเล ทั้งในส่วนของโฉนดที่ดิน ตลอดจนการเข้าถึงสิ่งสาธารณูปโภคต่างๆ อย่างทั่วถึง ในด้านการประกอบอาชีพได้มอบหมายกรมประมงในการส่งเสริมอาชีพให้กับพี่น้องชาวเล เพื่อให้เกิดการพัฒนาคุณภาพชีวิตภายในชุมชนอย่างทั่วถึงและเร่งรัดแก้ไขปัญหาความเดือดร้อนของพี่น้องอย่างเป็นรูปธรรมต่อไป” รัฐมนตรีเกษตรฯ กล่าว
รัฐบาลไทย-ข่าวทำเนียบรัฐบาล-กระทรวงคมนาคม ร่วมพิธีเปิดงาน สีสันแห่งสายน้ำ มหกรรมลอยกระทง ปี 2566
วันเสาร์ที่ 25 พฤศจิกายน 2566
กระทรวงคมนาคม ร่วมพิธีเปิดงาน สีสันแห่งสายน้ํา มหกรรมลอยกระทง ปี 2566
....
วันนี้ (25 พฤศจิกายน 2566) เวลา 18.30 น. นายชยธรรม์ พรหมศร ปลัดกระทรวงคมนาคม มอบหมายให้ นางสาวรัชนีพร ธิติทรัพย์ ผู้ตรวจราชการกระทรวงคมนาคม ร่วมพิธีเปิดงาน สีสันแห่งสายน้ํา มหกรรมลอยกระทง ปี 2566 โดยมี นางสาวสุดาวรรณ หวังศุภกิจโกศล รัฐมนตรีว่าการกระทรวงการท่องเที่ยวและกีฬา เป็นประธาน และมีผู้บริหารกระทรวงการท่องเที่ยวและกีฬา การท่องเที่ยวแห่งประเทศไทย และผู้แทนหน่วยงานต่าง ๆ ร่วมพิธีเปิดงาน ณ คลองผดุงกรุงเกษม (ย่านหัวลําโพง) กรุงเทพฯ
การท่องเที่ยวแห่งประเทศไทย กําหนดจัดงานสีสันแห่งสายน้ํา มหกรรมลอยกระทง ปี 2566 ระหว่างวันที่ 24 - 28 พฤศจิกายน 2566 ณ คลองผดุงกรุงเกษม ย่านหัวลําโพง กรุงเทพฯ เป็นการนําเสนอความสุขและคุณค่าของประเพณีลอยกระทงวิถีไทย สะท้อนความงดงามของวัฒนธรรมไทยกับสายน้ําสู่สากล ภายใต้แนวคิด Moonlight Reflection Loi Krathong Along the Canal สร้างสีสันบนผืนน้ําด้วยแสงสี (Lighting) เติมเต็มค่ําคืนวันเพ็ญ พร้อมนําส่งประสบการณ์ใหม่ Amazing Experience ของประเพณีลอยกระทงที่ใส่ใจสิ่งแวดล้อม ท่องเที่ยวอย่างรับผิดชอบสู่ความยั่งยืน (Sustainable Tourism) รณรงค์ใช้กระทงจากวัสดุธรรมชาติ 1 ครอบครัว 1 กระทง กระตุ้นให้เกิดการเดินทางท่องเที่ยวทั้งชาวไทยและต่างชาติผ่านรูปแบบการท่องเที่ยวเชิงสร้างสรรค์
รัฐบาลไทย-ข่าวทำเนียบรัฐบาล-รัฐบาล เตรียมแถลงแก้หนี้ 28 พ.ย.นี้ รองโฆษกฯรัฐบาล “รัดเกล้า” ยืนยันรัฐบาลเอาจริงในการแก้ไขปัญหา ยกเป็นวาระแห่งชาติ
วันอาทิตย์ที่ 26 พฤศจิกายน 2566
26/11/2566
รัฐบาล เตรียมแถลงแก้หนี้ 28 พ.ย.นี้ รองโฆษกฯรัฐบาล “รัดเกล้า” ยืนยันรัฐบาลเอาจริงในการแก้ไขปัญหา ยกเป็นวาระแห่งชาติ
รัฐบาล เตรียมแถลงแก้หนี้ 28 พ.ย.นี้ รองโฆษกฯรัฐบาล “รัดเกล้า” ยืนยันรัฐบาลเอาจริงในการแก้ไขปัญหา ยกเป็นวาระแห่งชาติ ทํางานร่วมกับหลายหน่วยงานเชื่อสําเร็จได้ ขณะที่ประชาชนขานรับนโยบายนี้ เพื่อความเป็นอยู่ดีขึ้น
วันที่ (26 พ.ย 66) นาง รัดเกล้า สุวรรณคีรี รองโฆษกประจําสํานักนายกรัฐมนตรี ระบุว่า รัฐบาล ภายใต้การนํานายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ให้ความสําคัญกับการแก้หนี้นอกระบบเป็นวาระแห่งชาติ  โดยนายกรัฐมนตรีเตรียมแถลงเรื่องหนี้นอกระบบในวันอังคาร ที่ 28 พ.ย.นี้ ซึ่งจะเป็นการแก้ไขหนี้นอกระบบอย่างบูรณาการ ส่วนหนี้ในระบบแถลงอีกครั้งในวันที่ 12 ธ.ค.
นาง รัดเกล้า ยังมั่นใจว่าหากนายกรัฐมนตรีได้แถลงให้เห็นถึงแนวทางการแก้ไขปัญหาหนี้ทั้งในระบบ และนอกระบบ และบูรณาการทํางานร่วมกัน เชื่อว่าการแก้ไขปัญหาให้กับประชาชนจะเกิดผลสําเร็จโดยเร็ว
โดยนอกจากกระทรวงกระทรวงการคลัง ที่ได้ดําเนินการสนับสนุนการแก้ไขปัญหาหนี้นอกระบบอย่างเต็มที่ เพิ่มช่องทางการเข้าถึงแหล่งเงินทุนในระบบให้กับประชาชนรายย่อย ในอัตราดอกเบี้ยที่เป็นธรรมแล้ว ยังมีการบูรณาการหลายหน่วยงาน เช่น เจ้าหน้าที่ตํารวจ ฝ่ายปกครอง โดยกระทรวงมหาดไทย เปิดรับลงทะเบียนช่วยเหลือลูกหนี้นอกระบบ ที่เว็บไซต์https://debt.dopa.go.thตั้งแต่วันที่1 ธันวาคม 2566เป็นต้นไป
“นายกฯ ย้ําเสมอว่า รัฐบาลนี้ทํางานอย่างเต็มที่ในการแก้ไขปัญหา และเข้าใจความลําบากของพี่น้องประชาชนในการลดค่าใช้จ่าย ตนเองจึงมั่นใจว่าการแก้ไขปัญหานี้จะเกิดขึ้นโดยเร็ว อีกทั้งจากการได้ลงพื้นที่สอบถามประชาชน ก็เห็นด้วยและสนับสนุนการแก้หนี้ทั้งระบบ ประชาชนจะได้ไม่ต้องไปจ่ายดอกเบี้ยที่แพงเกิน และทําให้อยู่ดีกินดี ” นางรัดเกล้า กล่าว
รัฐบาลไทย-ข่าวทำเนียบรัฐบาล-นายกฯ เตรียมหารือนายกฯ มาเลเซีย ณ ด่านสะเดา สงขลา เร่งติดตามความคืบหน้าโครงการเชื่อมโยงเขตแดนระหว่างกัน
วันอาทิตย์ที่ 26 พฤศจิกายน 2566
นายกฯ เตรียมหารือนายกฯ มาเลเซีย ณ ด่านสะเดา สงขลา เร่งติดตามความคืบหน้าโครงการเชื่อมโยงเขตแดนระหว่างกัน
นายกฯ เตรียมหารือนายกฯ มาเลเซีย ณ ด่านสะเดา สงขลา เร่งติดตามความคืบหน้าโครงการเชื่อมโยงเขตแดนระหว่างกัน
วันนี้ (26 พ.ย. 2566) นายชัย วัชรงค์ โฆษกประจําสํานักนายกรัฐมนตรีเปิดเผยว่า ในวันที่ 27 พฤศจิกายน 2566 นี้ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง มีกําหนดการเดินทางลงพื้นที่ชายแดนไทย-มาเลเซีย ณ ด่านสะเดา จังหวัดสงขลา เพื่อสํารวจความคืบหน้าการพัฒนาพื้นที่ชายแดนไทย-มาเลเซีย และมีกําหนดการหารือทวิภาคีกับดาโตะ เซอรี อันวาร์ อิบราฮิม (Dato’ Seri Anwar Ibrahim) นายกรัฐมนตรีมาเลเซีย เพื่อผลักดันในประเด็นที่ผู้นําทั้งสองฝ่ายได้หารือกันไว้
การเดินทางลงพื้นที่ชายแดนไทย-มาเลเซีย ณ ด่านสะเดา จังหวัดสงขลา ครั้งนี้ของนายกรัฐมนตรี สืบเนื่องมาจากการเยือนมาเลเซียอย่างเป็นทางการของนายกรัฐมนตรี เมื่อวันที่ 11 ตุลาคม 2566 โดยผู้นําไทยและมาเลเซียเห็นพ้องในการผลักดันการค้าชายแดน การแก้ปัญหาความแออัดของด่านสะเดา รวมถึงการก่อสร้างเส้นทางเชื่อมด่านสะเดาแห่งใหม่กับด่านบูกิตกายูฮิตัมของมาเลเซีย และประเด็นความร่วมมืออื่น ๆ ให้มีผลคืบหน้าอย่างเป็นรูปธรรมยิ่งขึ้น
ทั้งนี้ ทั้งสองฝ่ายเห็นพ้องที่จะกระชับความร่วมมือในทุกด้าน โดยเฉพาะการค้าการลงทุน และความสัมพันธ์ระดับประชาชน ซึ่งมาเลเซียเป็นคู่ค้าลําดับที่ 4 ของไทย และเป็นคู่ค้าใหญ่ที่สุดของไทยในอาเซียน โดยตั้งเป้าจะเพิ่มมูลค่าการค้าให้บรรลุเป้าหมายที่ 30,000 ล้านดอลลาร์สหรัฐ (30 billion USD) ภายในปี 2568 โดยการค้าระหว่างกันส่วนใหญ่เป็นการค้าชายแดนและผ่านแดน โดยการค้าชายแดนไทย - มาเลเซีย ในปี 2565 มีมูลค่า 336,125 ล้านบาท คิดเป็นร้อยละ 31.76 ของมูลค่าการค้าชายแดนของไทยกับประเทศเพื่อนบ้าน โดยส่วนใหญ่ผ่านด่านศุลกากรสะเดา ปาดังเบซาร์ เบตงและสุไหงโก-ลก ตามลําดับ นอกจากนี้ ในปี 2565 มีนักท่องเที่ยวมาเลเซียมาเยือนไทยมากเป็นอันดับที่ 1 ทั้งปีมากกว่า 2.9 ล้านคน คิดเป็นลําดับ 1 ของจํานวนนักท่องเที่ยวต่างชาติทั้งหมด ทําให้มาเลเซียนับเป็นประเทศเพื่อนบ้านที่สําคัญและมีความสัมพันธ์หลากหลายมิติกับไทย
“การพบหารือของนายกรัฐมนตรีไทยและมาเลเซียบริเวณชายแดนด่านสะเดา สะท้อนความตกลงร่วมกันของรัฐบาลทั้งสองในการให้ความสําคัญกับการพัฒนาพื้นที่ชายแดนไทยและมาเลเซีย เพื่ออํานวยความสะดวก เพิ่มความเชื่อมโยงในการเดินทาง รวมถึงการค้าขายบริเวณชายแดนระหว่างกันให้มีประสิทธิภาพมากขึ้น ซึ่งจะส่งผลเพื่อประโยชน์โดยตรงของประชาชนไทยและมาเลเซีย ทั้งการค้า ลงทุน การท่องเที่ยว ด้านเศรษฐกิจ และทางด้านสังคม การไปมาหาสู่ระหว่างกัน” นายชัย กล่าว
สําหรับกําหนดการสําคัญของนายกรัฐมนตรีในวันที่ 27 พฤศจิกายน 2566 ในเวลา 8.30 น. นายกรัฐมนตรีจะเดินทางออกจากกรุงเทพฯ ไปยังอําเภอหาดใหญ่ จังหวัดสงขลา โดยจะเดินทางไปถึงด่านสะเดาแห่งใหม่เวลา 11.00 น. เพื่อให้การต้อนรับนายกรัฐมนตรีมาเลเซีย พร้อมหารือทวิภาคี และรับฟังความคืบหน้าการพัฒนาพื้นที่ชายแดนไทย-มาเลเซีย และสถานการณ์การค้าและการท่องเที่ยวบริเวณชายแดนของทั้งสองประเทศ นอกจากนี้ ผู้นําไทย-มาเลเซีย จะร่วมกันสํารวจเส้นทางเชื่อมด่านสะเดาแห่งใหม่กับด่านบูกิตกายูฮิตัมของมาเลเซีย หลังจากนั้น นายกรัฐมนตรีจะเป็นเจ้าภาพเลี้ยงอาหารกลางวันแก่นายกรัฐมนตรีมาเลเซีย ณ โรงแรม Vista
รัฐบาลไทย-ข่าวทำเนียบรัฐบาล-คณะนักธุรกิจจากสภาธุรกิจสหรัฐฯ-อาเซียน เข้าเยี่ยมคารวะนายกรัฐมนตรี
วันอังคารที่ 21 พฤศจิกายน 2566
คณะนักธุรกิจจากสภาธุรกิจสหรัฐฯ-อาเซียน เข้าเยี่ยมคารวะนายกรัฐมนตรี
.....
โอกาสที่ คณะนักธุรกิจจากสภาธุรกิจสหรัฐฯ-อาเซียน (U.S. - ASEAN Business Council: USABC) เข้าเยี่ยมคารวะนายกรัฐมนตรี ณ ทําเนียบรัฐบาล (วันที่ 21 พ.ย. 2566)
.
อ่านเพิ่มเติม :https://www.thaigov.go.th/news/contents/details/75041
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-กรมทางหลวงชนบท พัฒนาโครงสร้างพื้นฐานเชื่อมโยงแหล่งชุมชนและสถานที่ท่องเที่ยว       สร้างถนนสาย สิเกา - ไสต้นวา จังหวัดตรัง แล้วเสร็จ
วันอังคารที่ 21 พฤศจิกายน 2566
กรมทางหลวงชนบท พัฒนาโครงสร้างพื้นฐานเชื่อมโยงแหล่งชุมชนและสถานที่ท่องเที่ยว       สร้างถนนสาย สิเกา - ไสต้นวา จังหวัดตรัง แล้วเสร็จ
....
กรมทางหลวงชนบท กระทรวงคมนาคม โดยสํานักงานทางหลวงชนบทที่ 14 (กระบี่) ดําเนินโครงการก่อสร้างถนนทางหลวงชนบทสาย สิเกา - ไสต้นวา อําเภอสิเกา จังหวัดตรัง แบ่งการดําเนินงานเป็น 2 ช่วง คือ กม. ที่ 0+775 - 1+750 และ กม. ที่ 2+475 - 9+010 รวมระยะทาง 7.510 กิโลเมตร โดยก่อสร้างเป็นถนนลาดยาง ผิวจราจรแบบแอสฟัลท์ติกคอนกรีต กว้าง 6 เมตร ไหล่ทางกว้างข้างละ 1.5 เมตร พร้อมติดตั้งเครื่องหมายจราจรและสิ่งอํานวยความปลอดภัย ใช้งบประมาณ 36.84 ล้านบาท ถนนสายดังกล่าวเป็นโครงข่ายที่เชื่อมเข้าสู่แหล่งชุมชน หมู่บ้าน และสถานที่ท่องเที่ยว เช่น เขาเจ็ดยอดและถ้ําเขาเจ็ดยอด ปัจจุบันดําเนินการก่อสร้างเสร็จสมบูรณ์และให้ประชาชนสัญจรผ่านได้แล้ว เพื่อเป็นการเพิ่มประสิทธิภาพการคมนาคมให้ผู้ใช้รถใช้ถนนเดินทางได้อย่างสะดวกปลอดภัยมากขึ้น รวมทั้งสนับสนุนเศรษฐกิจการท่องเที่ยวและยกระดับคุณภาพชีวิตให้กับประชาชนในพื้นที่ได้อย่างเป็นรูปธรรม
รัฐบาลไทย-ข่าวทำเนียบรัฐบาล-ดัน GDP ภาคอุตสาหกรรมฮาลาลฯ ผ่านกลไก กอฮช. คาดโตขึ้น ร้อยละ 1.2 ภายใน 3 ปี
วันอังคารที่ 21 พฤศจิกายน 2566
ดัน GDP ภาคอุตสาหกรรมฮาลาลฯ ผ่านกลไก กอฮช. คาดโตขึ้น ร้อยละ 1.2 ภายใน 3 ปี
.....
เมื่อวันที่ 17 พ.ย. 2566 คณะกรรมการขับเคลื่อนและติดตามนโยบายการส่งเสริมและพัฒนาอุตสาหกรรมฮาลาลในพื้นที่ระเบียงเศรษฐกิจภาคใต้ (Southern Economic Corridor: SEC)
ได้พิจารณาแนวทางการขับเคลื่อนการพัฒนาอุตสาหกรรมฮาลาลของประเทศไทย ผ่านกลไกคณะกรรมการอุตสาหกรรมฮาลาลแห่งชาติ (กอฮช.) และการจัดตั้งศูนย์อุตสาหกรรมฮาลาล เพื่อเพิ่มโอกาสในการส่งออกของผู้ประกอบการอุตสาหกรรมฮาลาลไทย ซึ่งที่ประชุมฯ ได้มีมติเห็นชอบในหลักการการจัดตั้ง “ศูนย์อุตสาหกรรม
ฮาลาล” โดยจะนําเสนอต่อนายกรัฐมนตรีและคณะรัฐมนตรีต่อไป
.
ภารกิจของศูนย์ฯ จะครอบคลุมทั้งด้านการส่งเสริมการค้าระหว่างประเทศ ด้านการพัฒนาการผลิตและมาตรฐาน ดังนี้
1. เร่งรัดจัดทําข้อตกลงทางการค้า
2. ส่งเสริมการขยายตลาดการค้าระหว่างประเทศ โดยมุ่งขยายตลาดการค้าอุตสาหกรรมฮาลาลใหม่ ๆ ในต่างประเทศ ได้แก่ อาเซียน ตลาดกลุ่มประเทศองค์การความร่วมมืออิสลาม (Organisation of Islamic Cooperation: OIC) กลุ่มประเทศความร่วมมืออ่าวอาหรับ (Gulf Cooperation Council: GCC) แอฟริกา และจีน
3. ประสานความร่วมมือระหว่างหน่วยงานภาครัฐ ภาคเอกชนทั้งในและต่างประเทศ
4. เน้นการทําวิจัยนวัตกรรมเทคโนโลยีและผลิตภัณฑ์ฮาลาล
5. พัฒนาโครงสร้างพื้นฐานด้านโลจิสติกส์ฮาลาล
6. ให้คําปรึกษาและแนะนําทางวิชาการ และเป็นศูนย์กลางบูรณาการข้อมูลด้านการผลิตอุตสาหกรรมฮาลาล ทั้งนี้ ศูนย์ฯ จะช่วยสนับสนุนและส่งเสริมการดําเนินงานของสํานักงานคณะกรรมการกลางอิสลามแห่งประเทศไทย รวมทั้งอํานวยความสะดวกให้กับผู้ประกอบการอุตสาหกรรมฮาลาลในการขอรับรองมาตรฐานฮาลาลทั่วประเทศต่อไป
.
คาดว่า การดําเนินงานภายใต้ศูนย์ฯ จะทําให้ GDP ภาคอุตสาหกรรมฮาลาลขยายตัวได้ร้อยละ 1.2 ภายในระยะเวลา 3 ปี
.
อ่านเพิ่มเติม :https://www.thaigov.go.th/news/contents/details/74956
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-กบข. เชื่อท่องเที่ยว-ส่งออก ดันเศรษฐกิจไทยฟื้นตัว บาทแข็งช่วยดึงนักลงทุนต่างชาติกลับเข้าตลาดหุ้น
วันอังคารที่ 21 พฤศจิกายน 2566
21/11/2566
กบข. เชื่อท่องเที่ยว-ส่งออก ดันเศรษฐกิจไทยฟื้นตัว บาทแข็งช่วยดึงนักลงทุนต่างชาติกลับเข้าตลาดหุ้น
กบข. ประเมินเศรษฐกิจไทยมีแนวโน้มฟื้นตัวดีขึ้นในช่วงปลายปี หลังได้รับอานิสงส์จากการท่องเที่ยว และประเทศคู่ค้าฟื้นตัวส่งผลให้ภาคการส่งออกมีสัญญาณที่ดี พร้อมคาดภาวะบาทแข็งจะทําให้นักลงทุนต่างชาติจะกลับมาลงทุนในตลาดหุ้นไทย
ดร. ศรีกัญญา ยาทิพย์ เลขาธิการคณะกรรมการกองทุนบําเหน็จบํานาญข้าราชการ (กบข.) เปิดเผยว่า กบข. ได้คาดการณ์สภาวะตลาดโลกและมุมมองการลงทุนระยะข้างหน้า เชื่อว่าเศรษฐกิจไทยมีแนวโน้มฟื้นตัวดีขึ้นในช่วงปลายปี หลังจากนักท่องเที่ยวต่างชาติและนักท่องเที่ยวไทย ที่ท่องเที่ยวตามฤดูกาลมีแนวโน้มเพิ่มขึ้น รวมถึงการส่งออกที่มีสัญญาณที่ดี ตามการฟื้นตัวของประเทศคู่ค้าที่สําคัญของไทยในภูมิภาคเอเชีย
ทั้งนี้ จากสถานการณ์ค่าเงินบาทเริ่มแข็งค่าขึ้น อาจเป็นปัจจัยช่วยดึงดูดเม็ดเงินจากนักลงทุนต่างชาติกลับเข้าตลาดหุ้นไทย หลังตั้งแต่ต้นปีนักลงทุนต่างชาติได้เทขายหุ้นไทยสุทธิ 1.7 แสนล้านบาท จึงทําให้ กบข. มีมุมมองเชิงลบต่อหุ้นไทยลดลง
นอกจากนี้ กบข. มีมุมมองเชิงบวกอย่างมีเงื่อนไขต่อหุ้นตลาดพัฒนาแล้ว โดยเฉพาะตลาดหุ้นสหรัฐฯจากเศรษฐกิจที่ยังแข็งแกร่ง กําไรบริษัทจดทะเบียนที่ยังเติบโต ขณะที่ยุโรปมีความเสี่ยงเผชิญภาวะเศรษฐกิจถดถอย สําหรับหุ้นตลาดเกิดใหม่ กบข. มีมุมมองเป็นกลางถึงบวกเล็กน้อยจากเศรษฐกิจจีนที่ผ่านจุดต่ําสุดไปแล้ว ถึงแม้ยังมีความเสี่ยงจากปัญหาด้านอสังหาริมทรัพย์ ขณะที่เศรษฐกิจภารัต (อินเดีย) และสาธารณรัฐไต้หวัน ยังขยายตัวได้ดี
สําหรับความขัดแย้งระหว่างอิสราเอล-ฮามาส คาดว่าไม่ได้ขยายวงกว้าง และไม่ได้ส่งผลกระทบต่ออุปทานน้ํามันในตะวันออกกลาง ประกอบกับการลดกําลังการผลิตของกลุ่มประเทศโอเปคและรัสเซียไปจนถึงปลายปี ก็เป็นปัจจัยช่วยพยุงราคาน้ํามันให้เคลื่อนไหวในกรอบ 80-90 เหรียญสหรัฐฯ ต่อบาร์เรล
ส่วนพันธบัตรภาครัฐไทย กบข. ประเมินว่า อัตราผลตอบแทนพันธบัตรภาครัฐไทยปรับขึ้นได้ไม่สูง เนื่องจากอัตราเงินเฟ้ออยู่ในระดับต่ํา และธนาคารแห่งประเทศไทยมีแนวโน้มจะหยุดขึ้นอัตราดอกเบี้ย ทําให้อัตราผลตอบแทนทรงตัวในระยะต่อไป
รัฐบาลไทย-ข่าวทำเนียบรัฐบาล-ตั้งเป้า ปี 67 ขยาย “ตลาดแรงงานไทย” ไปต่างประเทศ 100,000 อัตรา
วันอังคารที่ 21 พฤศจิกายน 2566
ตั้งเป้า ปี 67 ขยาย “ตลาดแรงงานไทย” ไปต่างประเทศ 100,000 อัตรา
.....
รัฐบาลสนับสนุนแรงงานของไทยไปทํางานต่างประเทศอย่างถูกกฎหมาย มีสวัสดิการรองรับ โดยกระทรวงแรงงานได้ขับเคลื่อนโยบายส่งเสริมและขยายตลาดแรงงานไทยในต่างประเทศ จํานวน 100,000 อัตรา ภายในปีงบ 67 โดยยังคงรักษาการจ้างงานในตลาดแรงงานเดิม ควบคู่ไปกับการขยายตลาดแรงงานในต่างประเทศใหม่ ๆ
.
ทั้งนี้ กําหนดตั้งเป้าหมายจัดส่งแรงงานไทยไปทํางาน ดังนี้
• เอเชีย 72,000 คน
• ยุโรป จํานวน 14,000 คน
• ตะวันออกกลาง จํานวน 10,500 คน
• อเมริกาเหนือ จํานวน 1,800 คน
• แอฟริกา จํานวน 1,100 คน
• อเมริกาใต้ ออสเตรเลีย และโอเชียเนีย จํานวน 600 คน
.
โดยเป้าหมายอันดับหนึ่งยังคงเป็นตลาดแรงงานในไต้หวัน จํานวน 20,300 คน
.
อ่านเพิ่มเติม :https://www.thaigov.go.th/news/contents/details/75006
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-​“คารม” เผย รัฐบาลมุ่งส่งเสริมแรงงานไทยไปทำงานในต่างประเทศอย่างถูกต้องตามกฎหมาย ตั้งเป้าปี 67 ขยายตลาดแรงงาน 100,000 อัตรา
วันอังคารที่ 21 พฤศจิกายน 2566
21/11/2566
​“คารม” เผย รัฐบาลมุ่งส่งเสริมแรงงานไทยไปทํางานในต่างประเทศอย่างถูกต้องตามกฎหมาย ตั้งเป้าปี 67 ขยายตลาดแรงงาน 100,000 อัตรา
​“คารม” เผย รัฐบาลมุ่งส่งเสริมแรงงานไทยไปทํางานในต่างประเทศอย่างถูกต้องตามกฎหมาย ตั้งเป้าปี 67 ขยายตลาดแรงงาน 100,000 อัตรา
วันนี้ 21 พ.ย. 66 นายคารม พลพรกลาง รองโฆษกประจําสํานักนายกรัฐมนตรี เปิดเผยว่า รัฐบาล โดยกระทรวงแรงงานมุ่งส่งเสริมแรงงานไทยให้มีคุณภาพชีวิตและความเป็นอยู่ที่ดีขึ้น รวมถึงมีรายได้ที่มั่นคง ทั้งนี้ รัฐบาลพร้อมสนับสนุนและส่งเสริมให้แรงงานคุณภาพของไทยไปทํางานในต่างประเทศอย่างถูกกฎหมายมีสวัสดิการรองรับ ซึ่งจะเป็นอีกหนึ่งช่องทางเพิ่มโอกาสให้แรงงานไทยได้มีรายได้ และพัฒนาคุณภาพชีวิต
นายคารม กล่าวว่า นายพิพัฒน์ รัชกิจประการ รัฐมนตรีว่าการกระทรวงแรงงาน ได้มอบนโยบายให้ส่งเสริมและขยายตลาดแรงงานไทยในต่างประเทศ จํานวน 100,000 อัตรา ภายในปี งบประมาณ พ.ศ. 2567 ซึ่งกรมการจัดหางานเตรียมแผนการจัดส่งแรงงานไทยไปทํางานต่างประเทศไว้เรียบร้อยแล้ว โดยเน้นส่งเสริมรักษาการจ้างงานในตลาดแรงงานเดิม ควบคู่ไปกับการขยายตลาดแรงงานในต่างประเทศ โดยเฉพาะประเทศที่มีความต้องการจ้างแรงงานในตําแหน่งที่กําลังขาดแคลน หรือประเทศที่มีแนวโน้มการจ้างแรงงานต่างชาติเพิ่มขึ้น
นายคารม กล่าวว่า ในปีงบประมาณ พ.ศ. 2567 กรมการจัดหางาน กระทรวงแรงงานตั้งเป้าหมายจัดส่งแรงงานไทยไปทํางานแถบเอเชียมากที่สุด รวมจํานวน 72,000 คน รองลงมาคือแถบยุโรป จํานวน 14,000 คน ตะวันออกกลาง จํานวน 10,500 คน อเมริกาเหนือ จํานวน 1,800 คน แอฟริกา จํานวน 1,100 คน อเมริกาใต้ ออสเตรเลีย และโอเชียเนีย จํานวน 600 คน ขณะที่เป้าหมายอันดับหนึ่งในการจัดส่งแรงงานไทยไปทํางานยังคงเป็นตลาดแรงงานในไต้หวัน จํานวน 20,300 คน รองลงมาคือ อิสราเอล จํานวน 7,700 คน สาธารณรัฐเกาหลี จํานวน 7,500 คน ญี่ปุ่น และสวีเดนมีเป้าหมายจัดส่งจํานวนเท่ากันที่ จํานวน 6,000 คน และมาเลเซีย จํานวน 4,000 คน
“รัฐบาลให้ความสําคัญของภาคแรงงานซึ่งเป็นอีกหนึ่งฟันเฟืองสําคัญในการขับเคลื่อนเศรษฐกิจของประเทศ โดยแรงงานไทยที่ไปทํางานยังต่างประเทศนอกจากจะส่งรายได้กลับมายังประเทศแล้ว ยังนําความรู้และเทคโนโลยีที่ได้รับจากการทํางานในต่างประเทศกลับมาพัฒนาประเทศอีกทางหนึ่งด้วย”นายคารม ย้ํา
รัฐบาลไทย-ข่าวทำเนียบรัฐบาล-โฆษกรัฐบาล เผยไทยประกาศห้ามนำเข้า “อิกัวน่า” ทุกชนิด เพื่อป้องกันและควบคุมการแพร่พันธุ์ในไทย
วันอังคารที่ 21 พฤศจิกายน 2566
21/11/2566
โฆษกรัฐบาล เผยไทยประกาศห้ามนําเข้า “อิกัวน่า” ทุกชนิด เพื่อป้องกันและควบคุมการแพร่พันธุ์ในไทย
โฆษกรัฐบาล เผยไทยประกาศห้ามนําเข้า “อิกัวน่า” ทุกชนิด เพื่อป้องกันและควบคุมการแพร่พันธุ์ในไทย
วันนี้ (21 พฤศจิกายน 2566) นายชัย วัชรงค์ โฆษกประจําสํานักนายกรัฐมนตรี เผยว่า ไทยพบการระบาดที่เพิ่มขึ้นอย่างรวดเร็วของอิกัวน่าต่างถิ่นในพื้นที่ธรรมชาติโดยไม่ทราบถึงสาเหตุที่แน่ชัด ซึ่งส่งผลกระทบต่อสภาพแวดล้อมและระบบนิเวศ รวมถึงสร้างความเดือดร้อนให้แก่เกษตรกรในพื้นที่การระบาด จึงกําหนดมาตรการในการควบคุมการแพร่ระบาดของจํานวนประชากรอิกัวน่าในประเทศไทยด้วยการไม่พิจารณาอนุญาตให้นําเข้าอิกัวน่าทุกชนิด ตามประกาศกระทรวงทรัพยากรธรรมชาติ และสิ่งแวดล้อม เรื่อง กําหนดชนิดสัตว์ป่า ที่ไม่พิจารณาอนุญาตให้นําเข้า เมื่อวันที่ 17 พฤศจิกายน 2566
ประกาศดังกล่าว ส่งผลให้ การนําเข้าสัตว์ป่ากลุ่มที่ 1 สัตว์ป่าที่ได้รับความคุ้มครองตามอนุสัญญาว่าด้วยการค้าระหว่างประเทศซึ่งชนิดสัตว์ป่าและพืชป่าที่ใกล้สูญพันธ์ วงศ์อิกัวน่า(Family Iguanidae) ลําดับที่ 690 อิกัวน่าทุกชนิดในสกุล Iguana (Iguana spp.) เป็นเรื่องผิดกฎหมาย จนกว่าจะมีประกาศเปลี่ยนแปลง
โฆษกประจําสํานักนายกรัฐมนตรีกล่าวเพิ่มเติมว่า ณ ปัจจุบัน กรมอุทยานแห่งชาติ สัตว์ป่า และพันธุ์พืชมีการเปิดให้ขึ้นทะเบียนการครอบครองอิกัวน่าทางระบบออนไลน์ จากการลงทะเบียนพบว่ามีผู้แจ้งครอบครองอิกัวน่าจํานวน 244 ราย ซึ่งครอบครองอิกัวน่าทั้งสิ้นจํานวน 3,419 ตัว โดยพบการครอบครองอิกัวน่ามากที่สุด 982 ตัว ในจังหวัดชลบุรี
“การประกาศไม่พิจารณาให้นําเข้าอิกัวน่าทุกชนิด เป็นมาตรการในการป้องกันและควบคุมการแพร่พันธุ์ของอิกัวน่าต่างถิ่นที่พบมากขึ้นในพื้นที่ธรรมชาติของไทยในปัจจุบัน ทั้งนี้ผู้ทําผิดมีโทษทั้งจําทั้งปรับ อย่างไรก็ดีอาจมีการพิจารณาให้นําเข้าอิกัวน่าต่างถิ่นได้อีกครั้ง หากพบว่าสามารถควบคุมสถานการณ์การระบาดของอิกัวน่าในไทยได้” นายชัย กล่าว
รัฐบาลไทย-ข่าวทำเนียบรัฐบาล-เลขานุการรัฐมนตรีฯ ไพลิน ประชุมความคืบหน้าเตรียมการลงพื้นที่ก่อนการประชุม ครม. ฯ ณ จ.หนองบัวลำภู
วันอังคารที่ 21 พฤศจิกายน 2566
21/11/2566
เลขานุการรัฐมนตรีฯ ไพลิน ประชุมความคืบหน้าเตรียมการลงพื้นที่ก่อนการประชุม ครม. ฯ ณ จ.หนองบัวลําภู
เลขานุการรัฐมนตรีฯ ไพลิน ประชุมความคืบหน้าเตรียมการลงพื้นที่ก่อนการประชุม ครม. ฯ ณ จ.หนองบัวลําภู
วันที่ 20 พฤศจิกายน 2566 ดร.ไพลิน เทียนสุวรรณ เลขานุการรัฐมนตรีว่าการกระทรวงอุตสาหกรรม เป็นประธานการประชุมเพื่อเตรียมการลงพื้นที่ก่อนการประชุมคณะรัฐมนตรี (ครม.) อย่างเป็นทางการนอกสถานที่ ครั้งที่ 1/2566 โดยมีนายอดิทัต วะสีนนท์ รองอธิบดีกรมอุตสาหกรรมพื้นฐานและการเหมืองแร่ รักษาราชการแทนอธิบดีกรมอุตสาหกรรมพื้นฐานและการเหมืองแร่ นายวิฤทธิ์ วิเศษสินธุ์ รองเลขาธิการ รักษาราชการแทน เลขาธิการคณะกรรมการอ้อยและน้ําตาลทราย นายกฤศ จันทร์สุวรรณ รองผู้อํานวยการสํานักงานเศรษฐกิจอุตสาหกรรม นายพรยศ กลั่นกรอง รองอธิบดีกรมโรงงานอุตสาหกรรม นายวัชรุน จุ้ยจําลอง รองอธิบดีกรมส่งเสริมอุตสาหกรรม และคณะผู้บริหารระดับสูง ร่วมประชุม ณ ห้องประชุมชุณหะวัณ อาคารสํานักงานปลัดกระทรวงอุตสาหกรรม
เลขานุการรัฐมนตรีฯ ไพลิน ได้หารือความคืบหน้าและรายละเอียดการลงตรวจราชการ ณ จังหวัดอุดรธานี และ จังหวัดหนองบัวลําภูเพิ่มเติม โดยให้หน่วยงานต่าง ๆ จัดทําข้อมูลที่เกี่ยวข้องสําหรับการประกอบการลงพื้นที่ อาทิ กรมอุตสาหกรรมพื้นฐานและการเหมืองแร่ (กพร.) เตรียมข้อมูลเกี่ยวกับเหมืองแร่โพแทช ในพื้นที่จังหวัดอุดรธานี ด้านสํานักงานคณะกรรมการอ้อยและน้ําตาลทราย (สอน.) เตรียมข้อมูลด้านอุตสาหกรรมอ้อยและน้ําตาลทราย รวมถึงข้อมูลของโรงงานน้ําตาลทรายในพื้นที่ ด้านกรมส่งเสริมอุตสาหกรรม เตรียมการจัดบูธแสดงสินค้าสําหรับแสดงโชว์สินค้าท้องถิ่นที่ได้รับการส่งเสริมจากกระทรวงอุตสาหกรรม ทั้งนี้การนิคมอุตสาหกรรมแห่งประเทศไทย (กนอ.) ได้นําเสนอข้อหารือที่คาดว่าภาคเอกชนในพื้นที่จะร้องขอเพื่อให้หน่วยงานจัดเตรียมข้อมูลที่เกี่ยวข้องต่อไป
รัฐบาลไทย-ข่าวทำเนียบรัฐบาล-ครม. มีมติให้ความเห็นชอบ ร่างพระราชบัญญัติยกเลิกพระราชบัญญัติว่าด้วยความผิดอันเกิดจากการใช้เช็ค พ.ศ. 2534 พ.ศ. ....
วันอังคารที่ 21 พฤศจิกายน 2566
21/11/2566
ครม. มีมติให้ความเห็นชอบ ร่างพระราชบัญญัติยกเลิกพระราชบัญญัติว่าด้วยความผิดอันเกิดจากการใช้เช็ค พ.ศ. 2534 พ.ศ. ....
ครม. มีมติให้ความเห็นชอบ ร่างพระราชบัญญัติยกเลิกพระราชบัญญัติว่าด้วยความผิดอันเกิดจากการใช้เช็ค พ.ศ. 2534 พ.ศ. .... ซึ่งมีสาระสําคัญเป็นการยกเลิกพระราชบัญญัติว่าด้วยความผิดอันเกิดจากการใช้เช็ค พ.ศ. 2534 ทั้งฉบับ
วันนี้ (21 พ.ย. 66) นายชัย วัชรงค์ โฆษกประจําสํานักนายกรัฐมนตรี เปิดเผยว่า ที่ประชุม ครม. (21 พฤศจิกายน 2566) มีมติให้ความเห็นชอบตามที่กระทรวงยุติธรรมเสนอ ร่างพระราชบัญญัติยกเลิกพระราชบัญญัติว่าด้วยความผิดอันเกิดจากการใช้เช็ค พ.ศ. 2534 พ.ศ. .... ที่สํานักงานคณะกรรมการกฤษฎีกา (สคก.) ตรวจพิจารณาแล้ว ซึ่งมีสาระสําคัญเป็นการยกเลิกพระราชบัญญัติว่าด้วยความผิดอันเกิดจากการใช้เช็ค พ.ศ. 2534 ทั้งฉบับ เพื่อให้สอดคล้องกับหลักการจัดให้มีกฎหมายเพียงเท่าที่จําเป็น และยกเลิกหรือปรับปรุงกฎหมายที่หมดความจําเป็นหรือไม่สอดคล้องกับสภาพการณ์ หรือที่เป็นอุปสรรคต่อการดํารงชีวิตหรือการประกอบอาชีพโดยไม่ชักช้า เพื่อไม่ให้เป็นภาระแก่ประชาชนและพึงกําหนดโทษอาญาเฉพาะความผิดร้ายแรง ตามบทบัญญัติมาตรา 77 ของรัฐธรรมนูญแห่งราชอาณาจักรไทย พุทธศักราช 2560 และเพื่อให้สอดคล้องกับข้อ 11 ของกติการะหว่างประเทศว่าด้วยสิทธิพลเมืองและสิทธิการเมืองที่กําหนดให้บุคคลจะถูกจําคุกเพียงเพราะเหตุว่าไม่สามารถปฏิบัติการชําระหนี้ตามสัญญามิได้
ทั้งนี้ ได้ดําเนินการตามนวทางการจัดทําและการเสนอร่างกฎหมายตามบทบัญญํติมาตรา 77 ของรัฐธรรมนูญแห่งราชอาณาจักรไทยแล้ว โดยมีการรับฟังความคิดเห็นก่อนเสนอคณะรัฐมนตรี และในชั้นการตรวจพิจารณาของ สคก. ได้มีการเปิดรับฟังความคิดเห็นเพิ่มเติมทางเว็บไซต์ระบบกลางทางกฎหมาย (law.go.th) ระหว่างวันที่ 2-16 สิงหาคม 2565 (รวม 15 วัน) และได้จัดทํารายงานการวิเคราะห์ผลกระทบที่อาจเกิดขึ้นจากกฎหมายตามแนวทางมติคณะรัฐมนตรี (19 พฤศจิกายน 2562) เรื่อง การดําเนินการเพื่อรองรับและขับเคลื่อนการปฏิบัติตามพระราชบัญญัติหลักเกณฑ์การจัดทําร่างกฎหมายและการประเมินผลัมฤทธิ์ของกฎหมาย พ.ศ. 2562 พร้อมทั้งได้เผยแพร่การรับฟังความคิดเห็นพร้อมการวิเคราะห์ผลกระทบที่อาจเกิดขึ้นจากกฎหมายผ่านทางเว็บไซต์เพื่อให้ประชาชนได้รับทราบแล้ว
สาระสําคัญของร่างพระราชบัญญัติ
- กําหนดมาตรการเพื่อรองรับกรณีที่เจ้าหนี้ได้ฟ้องลูกหนี้เป็นคดีอาญาแล้ว และในกระบวนพิจารณาของศาล เจ้าหนี้และลูกหนี้ได้ตกลงให้มีการผ่อนชําระเงินตามข้อตกลงที่ปรากฏในรายงานกระบวนพิจารณา โดยให้ถือว่าข้อตกลงดังกล่าวเป็นสัญญาประนีประนอมยอมความตามกฎหมายและหากต่อมาลูกหนี้ผิดนัดชําระหนี้ตามสัญญาประนีประนอมยอมความดังกล่าวเจ้าหนี้มีสิทธิยื่นคําขอต่อศาลให้ออกคําบังคับได้โดยไม่ต้องฟ้องเป็นคดีใหม่
- กําหนดศาลที่มีอํานาจในการพิจารณาและพิพากษาคดีในส่วนแพ่ง
- กําหนดมาตรการเร่งรัดให้หน่วยงานที่เกี่ยวข้อปล่อยตัวผู้ต้องโทษ (1) ในกรณีของผู้ที่อยู่ระหว่างการต้องโทษจําคุก (2) ในกรณีของผู้ที่อยู่ระหว่างการคุมประพฤติหรือการพักการลงโทษ
- กําหนดวิธีการคํานวณโทษจําคุกในกรณีที่ผู้ต้องโทษจําคุกได้รับโทษจําคุกสําหรับความผิดอันเกิดจากการใช้เช็ค แลความผิดตามกฎหมายอื่นซึ่งเป็นความผิดหลายกรรมต่างกัน และถ้าโทษที่ได้รับไปแล้วเท่ากับหรือเกินโทษที่ได้รับสําหรับการกระทําความผิดตามกฎหมายอื่นนั้น ให้ปล่อยตัวผู้ต้องโทษโดยทันที
- กําหนดให้รัฐมนตรีว่าการกระทรวงยุติธรรมรักษาการตามพระราชบัญญัตินี้
รัฐบาลไทย-ข่าวทำเนียบรัฐบาล-“นฤมล” ผู้แทนการค้าเล็งจับมือบริษัทตัวแทนรายใหญ่ในการหาสินค้าจากไทยไปจีน  อบรมให้ความรู้ผู้ประกอบการไทยใช้แพลตฟอร์มขายสินค้าบุกตลาดจีน
วันอังคารที่ 21 พฤศจิกายน 2566
21/11/2566
“นฤมล” ผู้แทนการค้าเล็งจับมือบริษัทตัวแทนรายใหญ่ในการหาสินค้าจากไทยไปจีน  อบรมให้ความรู้ผู้ประกอบการไทยใช้แพลตฟอร์มขายสินค้าบุกตลาดจีน
“นฤมล” ผู้แทนการค้าเล็งจับมือบริษัทตัวแทนรายใหญ่ในการหาสินค้าจากไทยไปจีน  อบรมให้ความรู้ผู้ประกอบการไทยใช้แพลตฟอร์มขายสินค้าบุกตลาดจีน
วันนี้ 21 พ.ย. 66 ศาตราจารย์ นฤมล ภิญโญสินวัฒน์ ผู้แทนการค้าไทย เปิดเผยภายหลังหารือกับนาย Kevin Chen ผู้จัดการภูมิภาคเอเชีย-แปซิฟิก บริษัท Shanghai East Best Foreign Trade ในประเด็นความร่วมมือด้านเศรษฐกิจ การค้า การลงทุน และการพัฒนาศักยภาพของผู้ประกอบการไทย
ผู้แทนการค้า กล่าวว่า บริษัท Shanghai East Best Foreign Trade เป็นรัฐวิสาหกิจของจีน ทําหน้าที่ตัวแทนในการหาสินค้าจากผู้ประกอบการไทยไปยังประเทศจีน โดยเน้นที่เซี่ยงไฮ้เป็นศูนย์กลางกระจายสินค้า สนใจร่วมมือกับรัฐบาลเพื่อสนับสนุนการส่งออกสินค้าของไทยไปยังจีน โดยเฉพาะสินค้าเกษตร เช่น เนื้อไก่ ข้าว กุ้งสด เป็นต้น ผ่านช่องทางออนไลน์
ซึ่งเป็นช่องทางที่ประเทศจีนถือว่าสําคัญมาก
ผู้แทนการค้า กล่าวว่า จากการหารือและแลกเปลี่ยนมุมมอง พบว่าผู้ประกอบการไทยยังขาดความเข้าใจในการทําการตลาดและขายสินค้าไปยังประเทศจีน โดยอุปสรรคสําคัญคือกฎหมายที่เป็นกฎหมายเฉพาะของประเทศจีน ซึ่งสินค้าไทยมีโอกาสที่จะเจาะตลาดจีนได้มาก เพราะคนจีนชื่นชอบและเชื่อมั่นในสินค้าไทยเป็นทุนอยู่แล้ว เพียงแต่ยังขาดการทําการตลาดที่ยังไม่สามารถเจาะตลาดจีนได้ โดยทางบริษัทฯ ได้เสนอแนวทาง เพื่อทดสอบตลาด ด้วยการใช้ Cross Border License โดยการนําสินค้าไปทดลองขายในเขต Free Trade Zone ซึ่งจะทําให้เห็นว่าสินค้าของไทยมีผลตอบรับอย่างไร
ทั้งนี้ ผู้แทนการค้าไทยชักชวนให้บริษัทฯ ร่วมมือกับไทยในการส่งเสริมการพัฒนาและยกระดับศักยภาพของผู้ประกอบการรุ่นใหม่ของไทย โดยเฉพาะการให้ความรู้เกี่ยวกับการเข้าถึงการขายสินค้าไปยังจีนผ่านออนไลน์แฟลตฟอร์มที่สําคัญต่างๆ พร้อมได้แนะนําช่องทางการเข้าถึงสินค้าที่มีคุณภาพของไทย อาทิ เว็บไซต์ Thaitrade ของกระทรวงพาณิชย์
“ภายในสัปดาห์หน้าจะได้หารือร่วมกันอีกครั้งกับ บริษัท Shanghai East Best Foreign Trade
และเจ้าของ Platform WeChat และกระทรวงพาณิชย์ เพื่อหาแนวทางสนับสนุนหลักสูตร “from zero to Hero” อบรมผู้ประกอบการไทย ความรู้เฉพาะสําหรับการขายสินค้าไทยในจีน รวมถึงส่งเสริมการพัฒนา ecosystem เพื่อช่วยให้ผู้ประกอบการไทยสามารถเจาะตลาดลูกค้าในจีนได้ เช่น การพัฒนาแพลตฟอร์มที่ไม่ติดอุปสรรคการเข้าถึงลูกค้าในจีน” ผู้แทนการค้ากล่าว
รัฐบาลไทย-ข่าวทำเนียบรัฐบาล-ครม. มีมติรับทราบผลการดำเนินงาน โครงการกระตุ้นเศรษฐกิจฐานราก แคมเปญ  นวัตกรรมเสริมแกร่งถั่วเหลืองไทย เพิ่มรายได้เกษตรกร
วันอังคารที่ 21 พฤศจิกายน 2566
21/11/2566
ครม. มีมติรับทราบผลการดําเนินงาน โครงการกระตุ้นเศรษฐกิจฐานราก แคมเปญ  นวัตกรรมเสริมแกร่งถั่วเหลืองไทย เพิ่มรายได้เกษตรกร
ครม. มีมติรับทราบผลการดําเนินงาน โครงการกระตุ้นเศรษฐกิจฐานราก แคมเปญ  นวัตกรรมเสริมแกร่งถั่วเหลืองไทย เพิ่มรายได้เกษตรกร
วันนี้ (21 พ.ย. 66) นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เปิดเผยว่า ที่ประชุม ครม. (21 พฤศจิกายน 2566) มีมติรับทราบผลการดําเนินงาน โครงการกระตุ้นเศรษฐกิจฐานราก แคมเปญ นวัตกรรมเสริมแกร่งถั่วเหลืองไทย เพิ่มรายได้เกษตรกร ของกระทรวงเกษตรและสหกรณ์ (กษ.)
จากนโยบายด้านการเกษตรของรัฐบาล “ตลาดนํา นวัตกรรมเสริม เพิ่มรายได้” ที่มีเป้าหมายให้เกษตรกรไทยมีคุณภาพชีวิตที่ดี ด้วยการผลิตและจําหน่ายสินค้าเกษตรตรงตามความต้องการตลาด นําเทคโนโลยี นวัตกรรมมาใช้เพื่อสร้างมูลค่าเพิ่ม ช่วยลดต้นทุน เพิ่มผลผลิต ทําให้เกษตรกรมีรายได้เพิ่มขึ้นอย่างมั่นคง
โดย นายกรัฐมนตรีได้สั่งการว่าจากการได้พูดคุยกับหลายประเทศทราบว่า ถั่วเหลืองเป็นพืชที่ตลาดโลกต้องการ รวมถึงประเทศไทยต้องพึ่งพาการนําเข้ามากถึง 99% ถั่วเหลืองจึงเป็นพืชที่มีโอกาสทางตลาดอีกมาก และควรส่งเสริมให้มีการผลิตในประเทศเพิ่มมากขึ้นเพื่อให้เกิดความมั่นคงทางอาหาร
โดย กษ. จึงได้สนองต่อแนวทางดังกล่าว จึงได้นํานโยบายดังกล่าวมาขับเคลื่อน โดยการส่งเสริมการปลูกพืชที่ตลาดมีความต้องการสูง ทดแทนการนําเข้า และสร้างรายได้ให้กับเกษตรกรเพิ่มขึ้น ซึ่ง “ถั่วเหลือง” เป็นพืชเศรษฐกิจที่มีความสําคัญต่อความมั่นคงทางอาหาร เนื่องจากสามารถผลิตหรือแปรรูปเป็นผลิตภัณฑ์ได้หลากหลาย นอกจากนี้ยังเป็นพืชที่ใช้น้ําน้อย ช่วยบํารุงดิน โดยประเทศไทยมีความต้องการใช้ถั่วเหลืองมากถึง 3.2 ล้านตันต่อปี ในขณะที่สามารถผลิตถั่วเหลืองได้เพียง 2 - 3 หมื่นตันต่อปี
โดย กษ. ได้ร่วมกับสมาคมการค้าผู้ผลิตอาหารจากถั่วเหลืองไทย สมาคมผู้ผลิตน้ํามันถั่วเหลืองและรําข้าว รวมทั้งเกษตรกรผู้ปลูกถั่วเหลือง ร่วมกันศึกษา วิเคราะห์ วิจัย นําเทคโนโลยีและนวัตกรรมสมัยใหม่มาส่งเสริมผลผลิตถั่วเหลืองให้ได้ผลผลิตต่อไร่เพิ่มขึ้น จนสามารถเพิ่มผลผลิตจาก 267 กิโลกรัมต่อไร่ เพิ่มเป็น 300 - 400 กิโลกรัมต่อไร่ เป็นผลสําเร็จ เกษตรกรสามารถจําหน่ายได้ราคาสูง ในราคาเฉลี่ย 21-24 บาทต่อกิโลกรัม ได้ผลตอบแทนสุทธิ ไร่ละ 3,500 - 4,700 บาท ซึ่งมากกว่าผลตอบแทนสุทธิของข้าวเหนียวถึง 2 เท่า
จากการขับเคลื่อนนโยบายและการดําเนินงานข้างต้น จึงได้จัดทําโครงการในแคมเปญ “นวัตกรรมเสริมแกร่งถั่วเหลืองไทย เพิ่มรายได้เกษตรกร” โดยโครงการดังกล่าว ได้คัดเลือกพื้นที่อําเภอแม่ริม และอําเภอแม่แตง จังหวัดเชียงใหม่ ซึ่งเปรียบเสมือนเมืองหลวงของถั่วเหลืองไทยเป็นพื้นที่นําร่องโครงการฯ ซึ่งผลสําเร็จจากแคมเปญครั้งนี้ กษ. จะมีการผลักดัน ส่งเสริมเกษตรกรผู้ปลูกถั่วเหลือง ไปยังพื้นที่อื่นๆ ของภาคเหนือ และภาคตะวันออกเฉียงเหนือ ซึ่งเป็นแหล่งปลูกถั่วเหลืองสําคัญของไทยต่อไป
รัฐบาลไทย-ข่าวทำเนียบรัฐบาล-CAAT ร่วมการประชุม Slot Conference ครั้งที่ 153 ณ เมืองดูไบ สหรัฐอาหรับเอมิเรตส์
วันอังคารที่ 21 พฤศจิกายน 2566
CAAT ร่วมการประชุม Slot Conference ครั้งที่ 153 ณ เมืองดูไบ สหรัฐอาหรับเอมิเรตส์
....
เมื่อวันที่ 14-17 พฤศจิกายน 2566 สํานักงานการบินพลเรือนแห่งประเทศไทย (CAAT) เข้าร่วมการประชุม Slot Conference ครั้งที่ 153 ณ เมืองดูไบ สหรัฐอาหรับเอมิเรตส์ การประชุมครั้งนี้เปิดโอกาสให้สายการบินได้พบปะเจรจาปรับเวลาการบิน (Slot) เพื่อเพิ่มประสิทธิภาพของแผนการบินที่วางแผนไว้ และเปิดโอกาสสําหรับการขอรับการจัดสรรเวลาการบินเที่ยวบินใหม่เพื่อทําการบินเข้าสู่ประเทศไทย มีสายการบินระหว่างประเทศกว่า 81 สายการบินทั่วโลกเข้าพบเพื่อขอรับจัดสรรเวลาการบินสําหรับกําหนดการบินประจําฤดูร้อน 2567 (Summer 2024) โดยมีทั้งเที่ยวบินรับขนผู้โดยสารและเที่ยวบินขนส่งสินค้าที่เป็นเที่ยวบินประจําและเที่ยวบินใหม่ ขอทําการบินมายังสนามบินสุวรรณภูมิ ดอนเมือง ภูเก็ต เชียงใหม่ และอื่น ๆ
.
ทั้งนี้ มีสายการบินขอเข้านัดพบเพื่อเจรจาขอปรับเวลาการบินและขอรับการจัดสรรเวลาการบิน (Slot) สําหรับเที่ยวบินใหม่ เพื่อทําการบินเข้าสู่สนามบินหลักของไทยอย่างหนาแน่น โดยในการประชุมครั้งนี้ สนามบินภูเก็ตเพิ่มขีดความสามารถในการรองรับเที่ยวบินเป็น 25 เที่ยวบินต่อชั่วโมง สอดรับนโยบายการเพิ่มเที่ยวบินและส่งเสริมการท่องเที่ยวของรัฐบาลที่มีแผนให้สนามบินสุวรรณภูมิเปิดใช้งานทางวิ่งเส้นที่ 3 ในช่วงกลางปี 2567 และเริ่มดําเนินงานเต็มรูปแบบได้ในกําหนดการบินประจําฤดูหนาว 2567/2568 (Winter 2024) ทําให้สามารถรองรับเที่ยวบินเป็น 94 เที่ยวต่อชั่วโมงตามที่บริษัท ท่าอากาศยานไทย จํากัด (มหาชน) ได้ประกาศขีดความสามารถไว้
รัฐบาลไทย-ข่าวทำเนียบรัฐบาล-นายกรัฐมนตรีห่วงใยแรงงานไทยกลับไปยังประเทศอิสราเอลอีกครั้ง ขอให้ปลอดภัย ย้ำเป็นหน้าที่ของรัฐบาลจะต้องทำให้เศรษฐกิจประเทศไทยดีขึ้น
วันอังคารที่ 21 พฤศจิกายน 2566
21/11/2566
นายกรัฐมนตรีห่วงใยแรงงานไทยกลับไปยังประเทศอิสราเอลอีกครั้ง ขอให้ปลอดภัย ย้ําเป็นหน้าที่ของรัฐบาลจะต้องทําให้เศรษฐกิจประเทศไทยดีขึ้น
นายกรัฐมนตรีห่วงใยแรงงานไทยกลับไปยังประเทศอิสราเอลอีกครั้ง ขอให้ปลอดภัย ย้ําเป็นหน้าที่ของรัฐบาลจะต้องทําให้เศรษฐกิจประเทศไทยดีขึ้น
วันนี้ 21 พฤศจิกายน 2566 เวลา 13.00น. ณ สถานีวัดพระศรีมหาธาตุ กรุงเทพมหานคร นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ได้แสดงความห่วงใยถึงแรงงานไทยที่เดินทางกลับไปยังประเทศอิสราเอลอีกครั้ง ซึ่งเป็นเรื่องที่น่าเห็นใจว่า ทุกอย่างเกิดขึ้นเพราะปัญหาเศรษฐกิจ ถ้าเศรษฐกิจในประเทศดีไม่วิกฤตเขาจะออกไปทําไม การออกไปทํางานที่ประเทศอิสราเอลตรงที่มีจุดของความขัดแย้งสูงก็เป็นจุดที่อันตรายและมีความเสี่ยงต่อชีวิตเหมือนกัน แน่นอนรัฐบาลไม่มีสิทธิ์ห้าม แต่มีความห่วงใยขอให้ดูแลตัวเองดีๆและขอให้ปลอดภัย ถือเป็นหน้าที่ของรัฐบาลที่จะต้องทําให้ให้เศรษฐกิจดีขึ้น และพ้นจากวิกฤตเพื่อที่เขาจะได้ไม่ต้องไปเสี่ยงชีวิตออกไปทํางาน เพื่อนําเงินกลับมาเลี้ยงครอบครัวของเขา
นายกรัฐมนตรีกล่าวว่า จากคลิปวีดีโอที่ได้มีการเผยแพร่ โดยอ้างว่ากลุ่มฮามาสนําตัวตัวประกันเข้าไปอยู่ในโรงพยาบาลที่มีการอ้างว่าเป็นคนไทยและคนเนปาล นายกรัฐมนตรี กล่าวว่า จริง ๆ แล้วเป็นเรื่องของความมั่นคงภายใน ยังไม่อยากเปิดเผยแต่ว่าได้รับการยืนยันจากหลายๆ ฝ่ายรวมถึงความมั่นคงด้วยว่าคนไทยยังปลอดภัยอยู่
***********
รัฐบาลไทย-ข่าวทำเนียบรัฐบาล-ครม.อนุมัติหลักการร่างพระราชบัญญัติแก้ไขเพิ่มเติมประมวลกฎหมายแพ่งและพาณิชย์ (ฉบับที่ ..) พ.ศ. .... (สมรสเท่าเทียม)
วันอังคารที่ 21 พฤศจิกายน 2566
21/11/2566
ครม.อนุมัติหลักการร่างพระราชบัญญัติแก้ไขเพิ่มเติมประมวลกฎหมายแพ่งและพาณิชย์ (ฉบับที่ ..) พ.ศ. .... (สมรสเท่าเทียม)
ครม.อนุมัติหลักการร่างพระราชบัญญัติแก้ไขเพิ่มเติมประมวลกฎหมายแพ่งและพาณิชย์ (ฉบับที่ ..) พ.ศ. .... (สมรสเท่าเทียม)
วันที่ 21 พฤศจิกายน 2566 นายคารม พลพรกลาง รองโฆษกประจําสํานักนายกรัฐมนตรี เปิดเผยว่า คณะรัฐมนตรีมีมติอนุมัติหลักการร่างพระราชบัญญัติแก้ไขเพิ่มเติมประมวลกฎหมายแพ่งและพาณิชย์ (ฉบับที่ ..) พ.ศ. .... (สมรสเท่าเทียม) ตามที่กระทรวงยุติธรรม (ยธ.) เสนอ
นายคารม กล่าวว่า สาระสําคัญของร่างพระราชบัญญัติ เป็นการแก้ไขเพิ่มเติมประมวลกฎหมายแพ่งและพาณิชย์ เพื่อให้บุคคล 2 คน ไม่ว่าเพศใดสามารถทําการหมั้นและสมรสได้ แก้ไขคําว่า “ชาย” “หญิง” “สามี” “ภริยา” และ “สามีภริยา” เป็น “บุคคล” “ผู้หมั้น” “ผู้รับหมั้น” และ ”คู่สมรส” เพื่อให้มีความหมายครอบคลุมคู่หมั้น หรือคู่สมรส ไม่ว่าจะมีเพศใด รวมทั้งแก้ไขเพิ่มเติมบทบัญญัติอื่น ๆ ที่เกี่ยวข้อง ซึ่งจะทําให้บุคคลนั้นมีสิทธิ หน้าที่ และสถานะทางครอบครัวเท่าเทียมกับคู่สมรสที่เป็นชายและหญิง
“เนื่องจากปัจจุบันประเทศไทยยังไม่มีกฎหมายให้การรับรองสิทธิในการก่อตั้งครอบครัวของคู่รักเพศเดียวกัน ซึ่งแตกต่างจากสภาพสังคมในปัจจุบันที่มีคู่รักเพศเดียวกันอาศัยอยู่ร่วมกันเป็นครอบครัวจํานวนมาก โดยขาดเครื่องมือทางกฎหมายในการจัดการความสัมพันธ์ทางครอบครัว ส่งผลให้เกิดปัญหาต่อครอบครัวหลากหลายทางเพศหลายประการ เช่น สิทธิในการตัดสินใจในการรักษาพยาบาล สิทธิในการอุปการะเลี้ยงดูซึ่งกันและกัน สิทธิในการจัดการทรัพย์สินร่วมกัน และสิทธิในการรับมรดก ประกอบกับคําแถลงนโยบายของคณะรัญมนตรี เมื่อวันที่ 11 กันยายน 66 ซึ่งได้แถลงต่อรัฐสภาว่า รัฐบาลจะผลักดันให้มีกฎหมายสนับสนุนสิทธิและความเท่าเทียมของกลุ่มหลากหลายทางเพศ นายกรัฐมนตรีจึงมีข้อสั่งการ ให้กระทรวงยุติธรรมเร่งดําเนินการเสนอร่าง พระราชบัญญัติแก้ไขเพิ่มเติมประมวลกฎหมายแพ่งและพาณิชย์ (ฉบับที่)..)พ.ศ..... (สมรสเท่าเทียม) ซึ่งจะทําให้เกิดการเปลี่ยนแปลงที่สําคัญในประเทศไทยทั้งในมิติด้านสังคมและการสร้างครอบครัว โดยจะทําให้เกิดการยอมรับในทางกฎหมายกับการสร้างครอบครัว การอยู่ร่วมกันของบุคคลมีความหลากหลายทางเพศ รวมถึงก่อให้เกิดสิทธิและหน้าที่ของคู่สมรสเพศเดียวกัน
อีกทั้ง กระทรวงยุติธรรมได้ดําเนินการจัดให้มีการรับฟังความเห็นต่อร่างพระราชบัญญัติดังกล่าว ในรูปแบบออนไลน์ทางเว็บไซต์ law.go.th และระบบ google forms บนเว็บไซต์ของกรมคุ้มครองสิทธิและเสรีภาพ ตั้งแต่วันที่ 31 ตุลาคม 2566 - 14 พฤศจิกายน 2566 และได้รับฟังความคิดเห็นร่วมกับผู้แทนกลุ่มศาสนา ได้แก่ ศาสนาพุทธ ศาสนาคริสต์ และศาสนาอิสลาม ในวันที่ 7 พฤศจิกายน 2566 และผ่านระบบการประชุมทางไกลผ่านจอ (Video Conference) ร่วมกับทุกภาคส่วนในทุกภูมิภาคทั่วประเทศ จํานวน 4 ครั้ง ระหว่างวันที่ 7 พฤศจิกายน 2566 ถึงวันที่ 10 พฤศจิกายน 2566 โดยกรมคุ้มครองสิทธิและเสรีภาพได้จัดการประชุมเชิงปฏิบัติการ และรับฟังความเห็นในวันที่ 13 พฤศจิกายน 2566 โดยมีผู้แทนภาครัฐ ภาควิชาการ ภาคประชาสังคม กลุ่มความหลากหลายทางเพศ และประชาชนเข้าร่วมแสดงความคิดเห็นและข้อเสนอแนะอย่างกว้างขวาง รวมทั้งได้จัดประชุมเพื่อรับฟังความคิดเห็นร่วมกับผู้แทนส่วนราชการวันที่ 14 พฤศจิกายน 2566 โดยส่วนใหญ่เห็นชอบในหลักการ คณะรัฐมนตรีจึงมีมติเห็นชอบให้สํานักงานคณะกรรมการกฤษฎีกา ไปดําเนินการจัดทําร่างกฎหมาย เพื่อเสนอต่อสภาผู้แทนราษฎรต่อไป” นายคารมกล่าว
รัฐบาลไทย-ข่าวทำเนียบรัฐบาล-ปลัดกระทรวงกลาโหมเปิด “สวนเฉลิมพระเกียรติ สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก เนื่องในโอกาสฉลองพระชนมายุ ๘ รอบ ๒๖ มิถุนายน ๒๕๖๖”
วันอังคารที่ 21 พฤศจิกายน 2566
ปลัดกระทรวงกลาโหมเปิด “สวนเฉลิมพระเกียรติ สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก เนื่องในโอกาสฉลองพระชนมายุ ๘ รอบ ๒๖ มิถุนายน ๒๕๖๖”
วันอังคารที่ ๒๑ พฤศจิกายน ๒๕๖๖ เวลา ๐๙.๓๐ น. พลเอก สนิธชนก สังขจันทร์ ปลัดกระทรวงกลาโหม เป็นประธานในพิธีเปิด “สวนเฉลิมพระเกียรติ สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก
เนื่องในโอกาสฉลองมายุ ๘ รอบ ๒๖ มิถุนายน ๒๕๖๖” ณ บริเวณสวนเฉลิมพระเกียรติฯ สป. (พื้นที่ศรีสมาน) โดยมี รองปลัดกระทรวงกลาโหม หัวหน้าหน่วยขึ้นตรงสํานักงานปลัดกระทรวงกลาโหม และผู้บริหารมูลนิธิพลังที่ยั่งยืน เข้าร่วมพิธี
สําหรับวัตถุประสงค์ของโครงการสร้างสวนเฉลิมพระเกียรติ ฯ เพื่อร่วมเฉลิมพระเกียรติ สมเด็จพระอริยวงศาคตญาณ สมเด็จพระสังฆราชสกลมหาสังฆปริณายกเนื่องในโอกาสฉลองพระชนมายุ ๘ รอบ ที่ทรงมุ่งมั่นพลีอุทิศตนเพื่อการศึกษาและการพระศาสนาอย่างไม่ย่อท้อ อีกทั้งยังทรงพระเมตตา
ประทานพระคติธรรมคําสอนต่าง ๆให้ประชาชนทุกหมู่เหล่าได้น้อมนําไปปฏิบัติอยู่เสมอ
นอกจากนี้ยังเป็นการสร้างพื้นที่สีเขียวที่สามารถลดก๊าซเรือนกระจกให้กับอาคารที่พักอาศัย อีกทั้งยังสามารถเป็นสถานที่ออกกําลังกาย พักผ่อนหย่อนใจ และการจัดกิจกรรมที่เป็นประโยชน์ให้กับกําลังพล อันจะนําไปสู่การพัฒนาคุณภาพชีวิต และส่งเสริมให้กําลังพลดูแลสุขภาพ ลดการเจ็บป่วย ตามแนวทางการปฏิบัติงานของปลัดกระทรวงกลาโหม
รัฐบาลไทย-ข่าวทำเนียบรัฐบาล-“ธรรมนัส” ตั้ง “ทีม ฉก.พญานาคราช” สั่งลุยปราบปรามสินค้าเกษตรเถื่อนให้สิ้นซาก เร่งขึ้นทะเบียนห้องเย็นทั่วประเทศทันที
วันอังคารที่ 21 พฤศจิกายน 2566
“ธรรมนัส” ตั้ง “ทีม ฉก.พญานาคราช” สั่งลุยปราบปรามสินค้าเกษตรเถื่อนให้สิ้นซาก เร่งขึ้นทะเบียนห้องเย็นทั่วประเทศทันที
“ธรรมนัส” ตั้ง “ทีม ฉก.พญานาคราช” สั่งลุยปราบปรามสินค้าเกษตรเถื่อนให้สิ้นซาก เร่งขึ้นทะเบียนห้องเย็นทั่วประเทศทันที
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เปิดเผยภายภายหลังมอบนโยบายและแนวทางการดําเนินงานแก่เจ้าหน้าที่ “ทีม ฉก. พญานาคราช” จํานวนกว่า 50 คน โดยมี นายระพีภัทร์ จันทรศรีวงศ์ อธิบดีกรมวิชาการเกษตร นายสมชวน รัตนมังคลานนท์ อธิบดีกรมปศุสัตว์ และนายบัญชา สุขแก้ว รองอธิบดีกรมประมง พร้อมด้วย พลตํารวจตรี เอกรักษ์ ลิ้มสังกาศ รองเลขาธิการสํานักงานป้องกันและปราบปรามการฟอกเงิน (ปปง.)
พลตํารวจตรี ธรรมศักดิ์ ปิ่นทอง ผู้แทนสํานักงานตํารวจแห่งชาติ พันเอก ธนชาติ เหมะจันทร ผู้แทนกองบัญชาการกองทัพไทย และเจ้าหน้าที่ที่เกี่ยวข้องเข้าร่วมประชุม ณ ห้องประชุมไชยงค์ ชูชาติ สํานักงานการปฏิรูปที่ดินเพื่อเกษตรกรรม (ส.ป.ก.) ว่า “ทีม ฉก. พญานาคราช” คือ ชุดเฉพาะกิจปฏิบัติการพิเศษป้องกันและปราบปรามสินค้าปศุสัตว์ และสินค้าประมงผิดกฎหมาย ที่แต่งตั้งขึ้นมาเพื่อร่วมปฏิบัติการและสนับสนุนเจ้าหน้าที่สารวัตรปศุสัตว์ สารวัตรประมงและสารวัตรเกษตรในการเร่งรัดตรวจสอบ ติดตาม และจับกุมผู้ลักลอบนําเข้าสินค้าเกษตรแบบผิดกฎหมาย นอกจากนี้ยังมีการบูรณาการร่วมกับ ปปง. ในการเข้ายึดทรัพย์ และสํานักงานอัยการสูงสุดในการดําเนินคดีทางกฎหมาย เพื่อตัดตอนขบวนการดังกล่าวให้สิ้นซาก โดยบูรณาการความร่วมมือระหว่างหน่วยงานภาครัฐ ประกอบด้วย กระทรวงเกษตรและสหกรณ์ โดยกรมปศุสัตว์ และกรมประมง สํานักงานป้องกันและปราบปรามการฟอกเงิน (ปปง.) สํานักงานตํารวจแห่งชาติ กองบัญชาการกองทัพไทย และสํานักงานอัยการสูงสุด ประกาศเจตนารมณ์ร่วมกันในการปราบปรามการลักลอบนําเข้าและส่งออกสินค้าเกษตรผิดกฎหมาย ทั้งด้านพืช ประมง และปศุสัตว์ เพื่อลดความสูญเสียด้านเศรษฐกิจจากการถูกแทรกแซงกลไกราคาตลาดอย่างเป็นรูปธรรม ซึ่งเป็นไปตามนโยบายของนายกรัฐมนตรี
“วันนี้ได้มอบนโยบายแก่ ทีม ฉก. พญานาคราช ซึ่งเป็นชุดปฏิบัติการฯ สนับสนุนการปราบปรามการลักลอบนําเข้าสินค้าเกษตรผิดกฎหมาย ที่ขึ้นตรงกับรัฐมนตรีว่าการกระทรวงเกษตรและสหกรณ์ โดยขอให้เจ้าหน้าที่ที่เกี่ยวข้องปฏิบัติหน้าที่ด้วยความเข็มแข็งและเอาจริงเอาจัง เพื่อกําจัดขบวนการลักลอบนําเข้าและส่งออกสินค้าเกษตรผิดกฎหมายให้สิ้นซาก นอกจากนี้ ภายหลังการประชุมนัดแรก ได้สั่งการให้กรมปศุสัตว์ กรมประมง และกรมวิชาการเกษตร ประสานความร่วมมือกับทุกจังหวัดเพื่อจัดประชุมร่วมกับผู้ประกอบการในการเร่งขึ้นทะเบียนห้องเย็นทั่วประเทศ ซึ่งนับเป็นก้าวแรกที่จะ Set Zero ระบบการตรวจสอบขบวนการลักลอบนําเข้าสินค้าเกษตรผิดกฎหมายตั้งแต่ต้นทาง และให้มีการรายงานให้ทราบก่อนการประชุมครั้งต่อไป โดยจะติดตามความก้าวหน้าในการดําเนินงานทุก ๆ 15 วัน อีกด้วย” รัฐมนตรีเกษตรฯ กล่าว
รัฐบาลไทย-ข่าวทำเนียบรัฐบาล-ครม.เห็นชอบขยายระยะเวลาในการออกกฎหรือดำเนินการอย่างหนึ่งอย่างใด พระราชบัญญัติการทวงถามหนี้ พ.ศ. 2558 ออกไปอีก 1 ปี ตั้งแต่วันที่ 27 พฤศจิกายน 2566 เป็นต้นไป
วันอังคารที่ 21 พฤศจิกายน 2566
21/11/2566
ครม.เห็นชอบขยายระยะเวลาในการออกกฎหรือดําเนินการอย่างหนึ่งอย่างใด พระราชบัญญัติการทวงถามหนี้ พ.ศ. 2558 ออกไปอีก 1 ปี ตั้งแต่วันที่ 27 พฤศจิกายน 2566 เป็นต้นไป
ครม.เห็นชอบขยายระยะเวลาในการออกกฎหรือดําเนินการอย่างหนึ่งอย่างใด พระราชบัญญัติการทวงถามหนี้ พ.ศ. 2558 ออกไปอีก 1 ปี ตั้งแต่วันที่ 27 พฤศจิกายน 2566 เป็นต้นไป
นายคารม พลพรกลาง รองโฆษกประจําสํานักนายกรัฐมนตรี เปิดเผยว่า คณะรัฐมนตรีมีมติเห็นชอบให้ขยายระยะเวลาในการออกกฎหรือดําเนินการอย่างหนึ่งอย่างใดตามมาตรา 22 วรรคสอง แห่งพระราชบัญญัติหลักเกณฑ์การจัดทําร่างกฎหมายและการประเมินผลสัมฤทธิ์ของกฎหมาย พ.ศ. 2562 ของมาตรา 9 (2) แห่งพระราชบัญญัติการทวงถามหนี้ พ.ศ. 2558 ออกไปอีก 1 ปี ตั้งแต่วันที่ 27 พฤศจิกายน 2566 ตามที่กระทรวงมหาดไทย (มท.) เสนอ
นายคารม กล่าวว่า กระทรวงมหาดไทยเสนอขอขยายระยะเวลาในการออกกฎหมายลําดับรอง ซึ่งอยู่ระหว่างดําเนินการ จํานวน 1 ฉบับ ซึ่งออกโดยอาศัยอํานาจตามความในมาตรา 9 (2) แห่งพระราชบัญญัติการทวงถามหนี้ พ.ศ. 2558 ที่มีผลใช้บังคับอยู่ก่อนวันที่พระราชบัญญัติหลักเกณฑ์การจัดทําร่างกฎหมายและการประเมินผลสัมฤทธิ์ของกฎหมาย พ.ศ. 2562 ใช้บังคับ ดังนั้น จะต้องดําเนินการออกกฎหมายลําดับรองให้แล้วเสร็จภายในวันที่ 27 พฤศจิกายน 2566 ตามพระราชบัญญัติหลักเกณฑ์การจัดทําร่างกฎหมายฯ ประกอบมติคณะรัฐมนตรีวันที่ 28 กุมภาพันธ์ 2566 แต่โดยที่การดําเนินการออกกฎหมายลําดับรองฉบับดังกล่าวต้องใช้เวลาในการรวบรวมความคิดเห็นและข้อมูลจากผู้มีสิทธิและหน้าที่ หรือได้รับผลกระทบจากการใช้บังคับกฎหมายดังกล่าวอย่างรอบด้าน รวมทั้งต้องหารือร่วมกับหน่วยงานที่เกี่ยวข้อง เพื่อกําหนดช่วงเวลาอื่น (นอกจากเวลา 08.00 น. ถึง 20.00 น. ในวันจันทร์ถึงศุกร์ และเวลา 08.00 น. ถึง 18.00 น. ในวันหยุดราชการหรือช่วงเวลาดังกล่าวไม่เหมาะสม เช่น ลูกหนี้มีอาชีพทํางานในเวลากลางคืนและนอนหลับในเวลากลางวัน โดยปิดโทรศัพท์หรือปิดเสียงโทรศัพท์ทําให้ไม่สามารถติดต่อได้) ที่ผู้ทวงถามหนี้สามารถติดต่อลูกหนี้ได้ให้เป็นไปตามความเหมาะสมของสภาพการณ์ในปัจจุบันมากยิ่งขึ้น ดังนั้น จึงมีความจําเป็นต้องขอขยายระยะเวลาการออกกฎหมายลําดับรองออกไปอีก 1 ปี ตั้งแต่วันที่ 27 พฤศจิกายน 2566
รัฐบาลไทย-ข่าวทำเนียบรัฐบาล-สป.กษ. คว้ารางวัลการรับรองการผ่านเกณฑ์คุณภาพการบริหารจัดการภาครัฐ 4.0 ระดับพื้นฐาน (Basic) ประจำปี พ.ศ. 2566
วันอังคารที่ 21 พฤศจิกายน 2566
สป.กษ. คว้ารางวัลการรับรองการผ่านเกณฑ์คุณภาพการบริหารจัดการภาครัฐ 4.0 ระดับพื้นฐาน (Basic) ประจําปี พ.ศ. 2566
สป.กษ. คว้ารางวัลการรับรองการผ่านเกณฑ์คุณภาพการบริหารจัดการภาครัฐ 4.0 ระดับพื้นฐาน (Basic) ประจําปี พ.ศ. 2566
เมื่อวันอังคารที่ 21 พฤศจิกายน 2566 ผู้ตรวจราชการกระทรวงเกษตรและสหกรณ์ (นายนวนิตย์ พลเคน) ผู้ช่วยปลัดกระทรวงเกษตรและสหกรณ์ (นางสาวนฤมล สงวนวงศ์) ผู้บริหารระดับสํานัก/กอง และคณะทํางานพัฒนาคุณภาพการบริหารจัดการภาครัฐของ สป.กษ. ได้ถ่ายภาพร่วมกัน ในโอกาสที่ สป.กษ. ได้รับการรับรองการผ่านเกณฑ์คุณภาพการบริหารจัดการภาครัฐ 4.0 ระดับพื้นฐาน (Basic) ประจําปี พ.ศ. 2566 จากสํานักงาน ก.พ.ร. เพื่อเป็นการยกย่องเชิดชูระบบการทํางานของ สป.กษ. ที่มีแนวทางการขับเคลื่อนงานสําคัญอย่างชัดเจน และมีการถ่ายทอดแนวทางการดําเนินงานต่างๆ อย่างเป็นระบบ จนเกิดประสิทธิผลตอบสนองพันธกิจและหน้าที่ของส่วนราชการได้อย่างมีประสิทธิภาพ
รัฐบาลไทย-ข่าวทำเนียบรัฐบาล-“สุรพงษ์” ชี้แจงการจองตั๋วโดยสารรถไฟล่วงหน้า 90 วัน
วันอังคารที่ 21 พฤศจิกายน 2566
“สุรพงษ์” ชี้แจงการจองตั๋วโดยสารรถไฟล่วงหน้า 90 วัน
...
นายสุรพงษ์ ปิยะโชติ รัฐมนตรีช่วยว่าการกระทรวงคมนาคม แถลงข่าวชี้แจงการจองตั๋วโดยสารรถไฟล่วงหน้า 90 วัน เน้นย้ําเป็นนโยบายที่ให้ความสะดวกผู้โดยสารในการวางแผนการเดินทางล่วงหน้า และเพื่อให้การรถไฟแห่งประเทศไทย (รฟท.) จัดรถเสริมได้ในกรณีที่ความต้องการโดยสารสูงกว่าขบวนรถที่มีอยู่ ช่วยส่งเสริมการท่องเที่ยวในประเทศ
วันที่ 20 พฤศจิกายน 2566 เวลา 16.00 น. นายสุรพงษ์ ปิยะโชติ รัฐมนตรีช่วยว่าการกระทรวงคมนาคม พร้อมด้วย นางสาวณภัทรา กมลรักษา เลขานุการรัฐมนตรีช่วยว่าการกระทรวงคมนาคม และ นายอวิรุทธ์ ทองเนตร รองผู้ว่าการรถไฟแห่งประเทศไทย แถลงข่าวชี้แจงการจองตั๋วโดยสารรถไฟล่วงหน้า 90 วัน ณ กระทรวงคมนาคม
นายสุรพงษ์ ปิยะโชติ กล่าวว่า จากกรณีที่ รฟท. เผยแพร่ภาพอินโฟกราฟิกส์การจองตั๋วโดยสารรถไฟล่วงหน้า 90 วัน ทําให้ประชาชนเกิดความสับสนนั้น ซึ่งเดิม รฟท. ได้เปิดให้จองตั๋วโดยสารรถไฟล่วงหน้า 30 วัน เพื่อเป็นการส่งเสริมการเดินทางโดยรถไฟและส่งเสริมการท่องเที่ยวภายในประเทศ จึงได้มีนโยบายให้ รฟท. ขยายระยะเวลาการจองตั๋วโดยสารรถไฟล่วงหน้าเป็น 90 วัน เพื่อให้ผู้โดยสาร รวมถึงนักท่องเที่ยวทั้งชาวไทยและชาวต่างชาติได้รับความสะดวก สามารถวางแผนการเดินทางท่องเที่ยวในระยะยาวได้ และเพื่อให้ รฟท. จัดรถเสริมได้ในกรณีที่ความต้องการโดยสารสูงกว่าขบวนที่มีอยู่ เพื่อเป็นการเพิ่มรายได้แก่ รฟท. อีกทางหนึ่ง โดย รฟท. ได้เปิดให้จองตั๋วโดยสารรถไฟล่วงหน้า 90 วัน จํานวน 8 ขบวน ในเส้นทางที่ได้รับความนิยมสูงสุดทั้งสายเหนือ สายตะวันออกเฉียงเหนือ และสายใต้ ตั้งแต่วันที่ 20 พฤศจิกายน 2566 เป็นต้นไป มีรายละเอียด ดังนี้
สายเหนือ จํานวน 2 ขบวน
- เที่ยวไป ขบวนรถด่วนพิเศษที่ 9 สถานีกลางกรุงเทพอภิวัฒน์ – สถานีเชียงใหม่
- เที่ยวกลับ ขบวนรถด่วนพิเศษที่ 10 สถานีเชียงใหม่ – สถานีกลางกรุงเทพอภิวัฒน์
สายตะวันออกเฉียงเหนือ จํานวน 4 ขบวน
- เที่ยวไป ขบวนด่วนพิเศษที่ 23 สถานีกลางกรุงเทพอภิวัฒน์ – สถานีอุบลราชธานี
- เที่ยวกลับ ขบวนด่วนพิเศษที่ 24 สถานีอุบลราชธานี – สถานีกลางกรุงเทพอภิวัฒน์
- เที่ยวไป ขบวนด่วนพิเศษที่ 25 สถานีกลางกรุงเทพอภิวัฒน์ – สถานีหนองคาย
- เที่ยวกลับ ขบวนด่วนพิเศษที่ 26 สถานีหนองคาย – สถานีกลางกรุงเทพอภิวัฒน์
สายใต้ จํานวน 2 ขบวน
- เที่ยวไป ขบวนด่วนพิเศษที่ 31 สถานีกลางกรุงเทพอภิวัฒน์ – สถานีหาดใหญ่
- เที่ยวกลับ ขบวนด่วนพิเศษที่ 32 สถานีหาดใหญ่ – สถานีกลางกรุงเทพอภิวัฒน์
ในขั้นตอนการจองตั๋วจริง ผู้โดยสารจะไม่มีความยุ่งยากซับซ้อนเพียงให้ผู้โดยสารแจ้งสถานีต้นทาง และสถานีปลายทางที่ต้องการเดินทาง ก็จะสามารถจองตั๋วล่วงหน้าได้ทันที ทั้งการจองผ่านระบบออนไลน์ D-Ticket และการจองตั๋วผ่านเคาน์เตอร์สถานีรถไฟทั่วประเทศ